ᱢᱟᱞᱴᱟ

ᱢᱟᱞᱴᱟ () ᱚᱯᱷᱤᱥᱤᱭᱟᱞᱤ ᱢᱟᱞᱴᱟ ᱟᱹᱯᱱᱟᱹᱛ (ᱢᱟᱞᱴᱤᱥ ᱺ Repubblika ta' Malta) ᱤᱣᱨᱳᱯ ᱨᱮᱱᱟᱜ ᱢᱤᱫ ᱫᱤᱯ ᱫᱤᱥᱚᱢ ᱠᱟᱱᱟ᱾ ᱱᱚᱣᱟ ᱫᱤᱥᱚᱢ ᱚᱛᱛᱟᱞᱟ ᱫᱚᱨᱭᱟ (Mediterranean Sea) ᱨᱮ ᱢᱮᱱᱟᱜ ᱢᱩᱬᱩᱛ ᱯᱮᱭᱟ ᱫᱤᱯ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱢᱟᱞᱴᱟ ᱫᱤᱥᱚᱢ ᱨᱮᱱᱟᱜ ᱘᱐ ᱠᱤᱢᱤ (᱕᱐ ᱢᱟᱭᱤᱞ) ᱮᱛᱚᱢ ᱥᱮᱫ ᱤᱴᱟᱞᱤ, ᱒᱘᱔ ᱠᱤᱢᱤ (᱑᱗᱖ ᱢᱟᱭᱤᱞ) ᱯᱟᱪᱮ ᱥᱮᱫ ᱛᱤᱭᱩᱱᱤᱥᱤᱭᱟ ᱟᱨ ᱓᱓᱓ ᱠᱤᱢᱤ (᱒᱐᱗ ᱢᱟᱭᱤᱞ) ᱠᱚᱧᱮ ᱥᱮᱫ ᱞᱤᱵᱤᱭᱟ ᱫᱤᱥᱚᱢ ᱢᱮᱱᱟᱜ ᱟᱠᱟᱫᱟ᱾ ᱢᱟᱞᱴᱟ ᱡᱮᱜᱮᱛ ᱨᱮᱱᱟᱜ ᱜᱮᱱ ᱟᱱᱟᱜ ᱦᱩᱰᱤᱝ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱟᱞᱞᱮᱛᱟ, ᱡᱟᱦᱟ ᱫᱚ ᱤᱣᱨᱳᱯ ᱨᱮᱱᱟᱜ ᱦᱩᱰᱤᱝ ᱩᱛᱟᱹᱨ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ᱾ ᱢᱟᱞᱴᱤᱥ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱟᱨ ᱤᱝᱞᱤᱥ ᱫᱚᱥᱟᱨ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ᱾

ᱢᱟᱞᱴᱟ‌ ᱨᱮ ᱟᱢᱫᱟᱡᱽ ᱕᱙᱐᱐ BC ᱠᱷᱚᱱ ᱦᱚᱲ ᱠᱚ ᱛᱮᱦᱮᱱ ᱠᱟᱱᱟ᱾ ᱚᱛᱛᱟᱞᱟ ᱫᱚᱨᱭᱟ ᱛᱟᱞᱟ ᱨᱮ ᱢᱮᱱᱟᱜ ᱱᱚᱣᱟ ᱫᱤᱯ ᱫᱤᱥᱟᱢ ᱱᱟᱜᱟᱢ ᱨᱮ ᱢᱤᱫ ᱢᱟᱨᱟᱝ ᱫᱷᱟᱯᱟᱭᱟᱱ ᱞᱟᱹᱠᱛᱤᱭᱟᱱ (strategic importance) ᱱᱮᱵᱷᱟᱞ (naval) ᱜᱷᱟᱴᱤ ᱞᱮᱠᱟᱛᱮ ᱛᱟᱦᱮ ᱠᱟᱱᱟ᱾ ᱟᱱᱟ ᱛᱮ ᱫᱤᱯ ᱨᱮᱱᱟᱜ ᱪᱟᱪᱞᱟᱣ ᱟᱨ ᱥᱟᱥᱚᱱ ᱞᱟᱹᱜᱤᱫ ᱨᱳᱢᱟᱱ, ᱜᱨᱤᱠ, ᱟᱨᱚᱵ, ᱯᱷᱨᱮᱸᱪ ᱟᱨ ᱵᱨᱤᱴᱤᱥ ᱮᱢᱟᱱ ᱵᱟᱨᱦᱮ ᱫᱤᱥᱚᱢᱤᱭᱟᱹ ᱠᱚ ᱢᱩᱫ ᱨᱮ ᱛᱮᱯᱮᱢ ᱛᱟᱦᱮ ᱠᱟᱱᱟ᱾ ᱵᱟᱨᱦᱮ ᱫᱤᱥᱣᱟᱹ ᱠᱚᱣᱟᱜ ᱚᱨᱥᱚᱝ ᱛᱮ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱢᱟᱬᱮ ᱞᱟᱠᱪᱟᱨ ᱨᱮ ᱵᱟᱨᱦᱮ ᱫᱤᱥᱚᱢ ᱨᱮᱱᱟᱜ ᱪᱤᱱᱦᱟᱹ ᱢᱮᱱᱟᱜᱼᱟ᱾

ᱱᱟᱜᱟᱨ
᱑ᱧ ᱢᱟᱨᱪ ᱙᱐᱔ BC ᱨᱮ ᱢᱟᱞᱴᱟ ᱤᱥᱞᱟᱢᱤ ᱥᱟᱥᱚᱱ ᱨᱮ ᱥᱮᱞᱮᱫ ᱞᱮᱱᱟ᱾ ᱑᱐᱙᱑ ᱦᱟᱹᱵᱤᱫ ᱱᱚᱣᱟ ᱫᱤᱯ‌ ᱢᱩᱥᱞᱟᱹᱣᱟᱜ ᱥᱟᱥᱚᱱ ᱨᱮ ᱛᱟᱦᱮ ᱠᱟᱱᱟ᱾

ᱨᱟᱡᱽᱟᱹᱨᱤ

ᱚᱛᱱᱚᱜ

ᱰᱮᱢᱚᱜᱽᱨᱟᱯᱷᱤ
400px|thumb|left|Valletta, Malta's capital city

ᱢᱟᱞᱴᱟ‌ ᱫᱤᱥᱚᱢ ᱨᱮ ᱢᱟᱞᱴᱤᱥ ᱦᱚᱲ ᱜᱮ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱮᱨᱢᱟ ᱞᱮᱠᱟᱛᱮ ᱢᱟᱞᱴᱟ‌ ᱨᱮ ᱟᱢᱫᱟᱡᱽ ᱔᱐᱘,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱒᱐᱐᱕ ᱥᱮᱨᱢᱟ ᱦᱤᱥᱟᱹᱵᱽ ᱛᱮ ᱑᱗ % ᱦᱚᱲ ᱑᱔ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ, ᱖᱘% ᱦᱚᱲ ᱑᱕ ᱠᱷᱚᱱ ᱖᱔ ᱩᱢᱮᱨ ᱨᱮ ᱠᱟᱱᱟ ᱠᱚ ᱟᱨ ᱑᱓% ᱦᱚᱲ ᱖᱕ ᱩᱢᱮᱨ ᱨᱮ ᱠᱟᱱᱟ ᱠᱚ᱾ ᱫᱤᱥᱚᱢ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱑,᱒᱘᱒ ᱜᱟᱱ ᱦᱚᱲ ᱠᱚ ᱛᱟᱦᱮᱱᱟ (᱓,᱓᱒᱒/ ᱪᱟᱹᱣᱠᱟᱹ ᱢᱟᱭᱤᱞ) ᱾

ᱯᱟᱹᱨᱥᱤ
ᱚᱛᱛᱟᱞᱟ ᱫᱚᱨᱭᱟ ᱨᱮᱱᱟᱜ ᱫᱤᱯ ᱫᱤᱥᱚᱢ ᱢᱟᱞᱴᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱟᱞᱴᱤᱥ ᱟᱨ ᱤᱝᱞᱤᱥ᱾ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱦᱚᱲ ᱢᱟᱞᱴᱤᱥ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱫᱟᱨᱮᱭᱟᱜᱼᱟ᱾ ᱚᱱᱟ ᱵᱮᱜᱚᱨ ᱘᱐% ᱦᱚᱲ ᱤᱝᱞᱤᱥ,᱖᱖% ᱦᱚᱲ ᱤᱴᱟᱞᱤᱭᱟᱱ ᱟᱨ ᱑᱗% ᱦᱚᱲ ᱯᱷᱨᱮᱸᱪ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱫᱟᱨᱮᱭᱟᱜᱼᱟ᱾ ᱤᱛᱩᱱ ᱟᱥᱲᱟ ᱠᱚᱨᱮ ᱱᱚᱣᱟ ᱠᱚ ᱵᱮᱜᱚᱨ ᱡᱟᱨᱢᱟᱱᱤ, ᱨᱟᱥᱤᱭᱟᱱ ᱟᱨ ᱥᱯᱮᱱᱤᱥ ᱯᱟᱹᱨᱥᱤ ᱛᱮ ᱦᱚ ᱠᱚ ᱯᱟᱨᱦᱟᱣ ᱠᱚ ᱜᱮᱭᱟ᱾ 

ᱫᱷᱚᱨᱚᱢ

ᱢᱟᱞᱴᱟ ᱨᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱫᱚ ᱠᱮᱛᱷᱟᱞᱤᱡᱚᱢ ᱾ ᱠᱮᱛᱷᱟᱞᱤᱡᱚᱢ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱫᱷᱚᱨᱚᱢ ᱠᱟᱱᱟ, ᱱᱚᱣᱟ ᱫᱷᱚᱨᱚᱢ ᱢᱟᱞᱴᱟ ᱨᱮᱱᱟᱜ ᱞᱟᱠᱪᱟᱨ ᱠᱚᱨᱮ ᱦᱚ ᱧᱮᱞᱚᱜ ᱜᱮᱭᱟ᱾ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱫᱷᱚᱨᱚᱢ ᱠᱮᱛᱷᱟᱞᱤᱡᱚᱢ ᱠᱟᱱ ᱨᱮᱦᱚ ᱱᱚᱰᱮ ᱮᱴᱟᱜ ᱪᱷᱚᱨᱚᱢ ᱢᱟᱱᱟᱣ ᱨᱮᱱᱟᱜ ᱯᱷᱩᱱᱩᱨᱜᱟᱹᱞ ᱢᱮᱱᱟᱜᱼᱟ᱾

ᱞᱟᱠᱪᱟᱨ

ᱟᱨᱦᱚ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

 ᱥᱚᱨᱠᱟᱨ
 Gov.mt ᱢᱟᱞᱴᱤᱥ ᱥᱚᱨᱠᱟᱨ ᱚᱯᱷᱤᱥᱤᱭᱟᱞ ᱥᱟᱦᱟᱴᱟ
 Malta Environment and Planning Authority's GIS

 ᱡᱮᱱᱟᱨᱮᱞ ᱤᱱᱯᱷᱚᱨᱢᱮᱥᱟᱱ

 Malta from UCB Libraries GovPubs




ᱥᱟᱹᱠᱷᱭᱟᱹᱛ